ddrg/super_eurlex huggingface dataset:
Oficiālais Vēstnesis L 027 , 01/02/1994 Lpp. 0053 - 0054



Komisijas Lēmums (1994. gada 26. janvāris) par dzīvnieku veselības nosacījumiem gaļas produktu ievešanai no Bahreinas un, ar ko groza Padomes Lēmumu 79/542/EEK un Padomes Lēmumu 91/449/EEK (Dokuments attiecas uz EEZ) (94/59/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1972. gada 12. decembra Direktīvu 72/462/EEK par grūtībām, veicot dzīvnieku veselības un veterinārās pārbaudes, ievedot liellopus, aitas, kazas un cūkas, svaigu gaļu un gaļas produktus no trešām valstīm [1], kurā jaunākie grozījumi izdarīti ar Regulu 1601/92/EKK [2], un jo īpaši tās 21.a un 22. pantu, tā kā Padomes lēmums 79/542/EEK [3], kurā jaunākie grozījumi izdarīti ar Komisijas lēmumu 93/507/EEK [4], nosaka to valstu sarakstu, no kurām dalībvalstis atļauj liellopu, cūku, zirgu, aitu un kazu, svaigas gaļas un gaļas produktu ievedumus; tā kā Komisijas lēmums 91/449/EEK [5], kurā jaunākie grozījumi izdarīti ar lēmumu 93/504/EEK [6], nosaka veselības sertifikāta paraugu gaļas produktiem, kuri tiek ievesti no trešās valsts; tā kā pēc Kopienas veterinārās misijas veikšanas tika noskaidrots, ka neskatoties uz dzīvnieku veselības stāvokli, veterinārie dienesti Bahreinā ir pietiekoši labi strukturēti un organizēti; tā kā noteiktu termiski apstrādātu gaļas produktu ražošanu eksportam uz Kopienu pārraudzīs Veterinārā dienesta departamenta iecelts valsts pilnvarots veterinārārsts; tā kā dzīvnieku veselības nosacījumus un veterināro sertifikāciju jāpielāgo dzīvnieku veselības stāvoklim attiecīgajā trešā valstī; tā kā jānodrošina, lai Bahreinā pārstrādātā svaigā gaļa tiktu iegūta atbilstoši Direktīvas 72/462/EEK noteikumiem apstiprinātā uzņēmumā; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠĀDU LĒMUMU. 1. pants 1. Dalībvalstis apstiprina tādu gaļas produktu ievešanu no Bahreinas, kuri pakļauti šādiem nosacījumiem: - termiskai apstrādei hermētiski noslēgtā konteinerā ar Fo vērtību trīs vai vairāk, vai - termiskai apstrādei, kuras laikā iekšējā temperatūra sasniegusi vismaz 80 C. 2. Dalībvalstis neapstiprina citu gaļas produktu ievešanu no Bahreinas, kā vien to, kuri minēti 1. punktā. 2. pants Lēmuma 79/542/EEK pielikuma I daļā, saskaņā ar ISO koda alfabētisko secību, ievieto sekojošu rindu: +++++ TIFF +++++ 3. pants 1. Lēmumu 91/449/EEK groza šādi: lēmuma 1. pielikuma B II daļā to valstu sarakstam, kuras ir apstiprinājušas veselības sertifikāta paraugu, pievieno sekojošu valsti: "Bahreina". 2. Lēmuma 2. Pielikuma C II daļā to valstu sarakstam, kuras ir apstiprinājušas veselības sertifikāta paraugu, pievieno sekojošu valsti: "Bahreina". 4. pants Šis lēmums ir adresēts dalībvalstīm. Briselē, 1994. gada 26. janvārī Komisijas vārdā — Komisijas loceklis René Steichen [1] OV L 302, 31.12.1972., 28. lpp. [2] OV L 173, 27.6.1992., 13. lpp. [3] OV L 146, 14.6.1979., 15. lpp. [4] OV L 237, 22.9.1993., 36. lpp. [5] OV L 240, 29.8.1991., 28. lpp. [6] OV L 236, 21.9.1993., 16. lpp. --------------------------------------------------
Oficiālais Vēstnesis L 117 , 07/05/1994 Lpp. 0040 - 0040

Speciālizdevums somu valodā: Nodaļa 3 Sējums 57 Lpp. 0079

Speciālizdevums zviedru valodā: Nodaļa 3 Sējums 57 Lpp. 0079



Komisijas Lēmums (1994. gada 18. aprīlis), ar ko nosaka identifikācijas sistēmu suņiem un kaķiem, ko laiž tirgū Apvienotajā Karalistē un Īrijā, kuru izcelsme nav minētajās valstīs (94/274/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 13. jūlija Direktīvu 92/65/EEK, ar ko nosaka dzīvnieku veselības prasības, kas reglamentē to dzīvnieku, spermas, olšūnu un embriju tirdzniecību un ievešanu Kopienā, uz kuriem neattiecas dzīvnieku veselības prasības, ko paredz īpaši Kopienas noteikumi, kas minēti Direktīvas 90/425/EEK A pielikuma I punktā [1], un jo īpaši tās 10. panta 3. punkta a) apakšpunkta iii) daļu; tā kā jāizveido identifikācijas sistēma suņiem un kaķiem, ko laiž tirgū Apvienotajā Karalistē un Īrijā, kuru izcelsme nav minētajās valstīs; tā kā suņu un kaķu elektroniskās identifikācijas tehnoloģija piedāvā lētu, pret krāpšanu nodrošinātu un relatīvi nesāpīgu sistēmu; tā kā šādos apstākļos ir lietderīgi suņu un kaķu identifikācijai izmantot elektronisku sistēmu; tā kā lietošanā esošo elektronisko sistēmu daudzveidības dēļ īpašniekam vai tirgotājam jāatbild par to, lai valsts pilnvarotajam veterinārārstam pierādītu, ka suns vai kaķis ir pareizi identificēts; tā kā līdz starptautiska standarta izstrādei ir lietderīgi kā pagaidu pasākumu paredzēt tādu elektronisko sistēmu pielietošanu, ko izmanto dzīvnieku izcelsmes dalībvalstīs; tā kā šī situācija tiks pārskatīta, ņemot vērā elektroniskās suņu un kaķu identifikācijas standarta saskaņošanas gaitu; tā kā šis lēmums neskar nekādu turpmāku lēmumu, ko var pieņemt saistībā ar lolojumdzīvnieku pārvietošanos Kopienā, jo lolojumdzīvnieku identifikācija rada atšķirīgas problēmas; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Metode, ko izmanto tādu suņu un kaķu identifikācijai, ko laiž tirgū Apvienotajā Karalistē un Īrijā, kuru izcelsme nav minētajās valstīs, ir elektroniska sistēma. 2. pants 1. Šā lēmuma 1. pantā minētā elektroniskā sistēma sastāv no implantējama uztvērējraidītāja, un tai jābūt tādai, ko izmanto minēto suņu un kaķu izcelsmes dalībvalstī. 2. Dalībvalstis informē Komisiju un cita citu par elektroniskajām sistēmām, ko izmanto to teritorijā suņu un kaķu identifikācijai. 3. Īpašnieks vai tirgotājs atbild par to, lai valsts pilnvarotajam veterinārārstam pierādītu, ka suns vai kaķis ir pareizi identificēts. 3. pants Šis lēmums ir adresēts dalībvalstīm. Briselē, 1994. gada 18. aprīlī Komisijas vārdā — Komisijas loceklis René Steichen [1] OV L 268, 14.9.1992., 54. lpp. --------------------------------------------------
Oficiālais Vēstnesis L 120 , 11/05/1994 Lpp. 0052 - 0058

Speciālizdevums somu valodā: Nodaļa 3 Sējums 57 Lpp. 0092

Speciālizdevums zviedru valodā: Nodaļa 3 Sējums 57 Lpp. 0092



Komisijas Lēmums (1994. gada 28. aprīlis), ar ko groza Komisijas Lēmumu 92/471/EEK par dzīvnieku veselības nosacījumiem un veterināro sertifikāciju liellopu embriju importam no trešām valstīm (Dokuments attiecas uz EEZ) (94/280/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1989. gada 25. septembra Direktīvu 89/556/EEK par dzīvnieku veselības nosacījumiem, kas reglamentē Kopienas iekšējo tirdzniecību ar mājas liellopu embrijiem un to ievešanu no trešām valstīm [1], kurā jaunākie grozījumi izdarīti ar Padomes Direktīvu 93/52/EEK [2], un jo īpaši tās 9. pantu, tā kā Direktīvu 89/556/EEK vairs neattiecina uz embrijiem, kas ir iegūti ar noteiktiem paņēmieniem; tā kā ar Direktīvu 93/52/EEK paplašinājās Direktīvas 89/556/EEK darbības joma, lai iekļautu visus liellopu embrijus, izņemot tos, kas ir radīti, pārstādot šūnas kodolu; tā embrijus, kuri iegūti ar paņēmieniem, kas saistīti ar iekļūšanu zona pellucida, un tos embrijus, kas iegūti ar in vitro apaugļošanu, var laist tirdzniecībā vai ievest, ja tie atbilst Direktīvas 89/556/EEK prasībām, piemērojot papildus aizsardzības pasākumus; tā kā ar Komisijas Lēmumu 94/113/EK [3] groza direktīvas pielikumus, lai noteiktu nepieciešamos papildu aizsardzības pasākumus; tā kā, ņemot vērā papildu aizsardzības pasākumus, ir jāgroza Komisijas 1992. gada 2. septembra Lēmums 92/471/EEK par dzīvnieku veselības nosacījumiem un veterināro sertifikāciju, importējot liellopu embrijus no trešām valstīm [4]; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Lēmuma 92/471/EEK pielikumus aizstāj ar šā lēmuma pielikumiem. 2. pants Šo lēmumu piemēro sākot ar trīsdesmito dienu pēc tā paziņošanas. 3. pants Šis lēmums ir adresēts dalībvalstīm. Briselē, 1994. gada 28. aprīlī Komisijas vārdā — Komisijas loceklis René Steichen [1] OV L 302, 19.10.1989., 1. lpp. [2] OV L 175, 19.7.1993., 21. lpp. [3] OV L 53, 24.2.1994., 23. lpp. [4] OV L 270, 15.9.1992., 27. lpp. -------------------------------------------------- A PIELIKUMS I DAĻA +++++ TIFF +++++ +++++ TIFF +++++ II DAĻA Trešo valstu saraksts, kurām ir atļauts izmantot A pielikuma I daļas veterinārā sertifikāta paraugu Austrija Bosnija un Hercegovina Kanāda Horvātija Čehijas Republika Somija Ungārija Izraēla Jaunzēlande Norvēģija Polija Rumānija Slovākija Slovēnija Zviedrija Šveice Amerikas Savienotās Valstis Bijusī Dienvidslāvijas Maķedonijas Republika -------------------------------------------------- B PIELIKUMS I DAĻA +++++ TIFF +++++ +++++ TIFF +++++ II DAĻA Valstu saraksts, kurām ir atļauts izmantot B pielikuma I daļas veterinārā sertifikāta paraugu Austrālija --------------------------------------------------
Oficiālais Vēstnesis L 346 , 31/12/1993 Lpp. 0017 - 0017



Padomes Lēmums (1993. gada 13. decembris) par Vienošanās slēgšanu vēstuļu apmaiņas veidā starp Eiropas Ekonomikas kopienu un Norvēģijas Karalisti par dažiem pasākumiem lauksaimniecības jomā (93/737/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, jo īpaši tā 113. pantu saistībā ar 228. panta 3. punkta pirmo daļu, ņemot vērā Komisijas priekšlikumu, ņemot vērā Eiropas Parlamenta atzinumu [1], tā kā pārrunās par Eiropas ekonomikas zonu (EEZ) bija iespējams apspriest Vienošanos vēstuļu apmaiņas veidā starp Eiropas Ekonomikas kopienu un Norvēģijas Karalisti par dažiem pasākumiem lauksaimniecības jomā; tā kā šī vienošanās ir daļa no EEZ pārrunu galarezultāta un būtisks nosacījums, lai Kopiena apstiprinātu EEZ līgumu; tā kā šī vienošanās ir jāapstiprina, IR PIEŅĒMUSI ŠO LĒMUMU. 1. pants Ar šo Kopienas vārdā apstiprina Vienošanos vēstuļu apmaiņas veidā starp Eiropas Ekonomikas kopienu un Norvēģijas Karalisti par dažiem pasākumiem lauksaimniecības jomā. Vienošanās teksts ir pievienots Padomes 1993. gada 15. marta Lēmumam 93/239/EEK par Vienošanās slēgšanu vēstuļu apmaiņas veidā starp Eiropas Ekonomikas kopienu no vienas puses un Austrijas Republiku, Somijas Republiku, Islandes Republiku, Norvēģijas Karalisti un Zviedrijas Karalisti no otras puses attiecībā uz Nolīgumu par dažu pasākumu lauksaimniecības jomā pagaidu piemērošanu, ko minētās puses parakstījušas Portu 1992. gada 2. maijā [2]. 2. pants Padomes priekšsēdētājs paziņo par nolīguma apstiprināšanu Kopienā [3]. Briselē, 1993. gada 13. decembrī Padomes vārdā — priekšsēdētājs Ph. Maystadt [1] OV C 305, 23.11.1992., 61. lpp. [2] OV L 109, 1.5.1993., 1. lpp. [3] OV L 346, 31.12.93., 35. lpp. --------------------------------------------------
Oficiālais Vēstnesis L 045 , 23/02/1993 Lpp. 0025 - 0025

Speciālizdevums somu valodā: Nodaļa 15 Sējums 12 Lpp. 0085

Speciālizdevums zviedru valodā: Nodaļa 15 Sējums 12 Lpp. 0085



Padomes lēmums (1993. gada 15. februāris) par Protokola noslēgšanu 1990. gada 8. oktobra Konvencijai starp Vācijas Federatīvās Republikas un Čehijas un Slovākijas Federatīvās Republikas valdībām, kā arī Eiropas Ekonomikas kopienu par Starptautisko Elbas aizsardzības komisiju (93/114/EEK) EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, un jo īpaši tā 130.s pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], ņemot vērā Ekonomikas un sociālo lietu komitejas atzinumu [3], tā kā Kopiena ar Lēmumu 91/598/EEK [4] ir apstiprinājusi Konvenciju par Starptautisko Elbas aizsardzības komisiju; tā kā ir svarīgi, lai ar šo konvenciju izveidotajai Starptautiskajai komisijai piešķirtu juridiskas personas statusu un tiesībspēju, lai tā varētu pildīt savus uzdevumus; tā kā šajā nolūkā 1991. gada 9. decembrī Magdeburgā tika pieņemts Konvencijas Protokols; tā kā Protokols ir parakstīts Kopienas vārdā; tā kā tāpēc Kopienai jāapstiprina Protokols, IR PIEŅĒMUSI ŠO LĒMUMU. 1. pants Ar šo Eiropas Ekonomikas kopienas vārdā tiek apstiprināts Protokols 1990. gada 8. oktobra Konvencijai starp Vācijas Federatīvās Republikas un Čehijas un Slovākijas Federatīvās Republikas valdībām, kā arī Eiropas Ekonomikas kopienu par Starptautisko Elbas aizsardzības komisiju. Protokola teksts ir pievienots šim lēmumam. 2. pants Saskaņā ar Protokola 2. pantu Padomes priekšsēdētājs Eiropas Ekonomikas kopienas vārdā informē Vācijas Federatīvās Republikas valdību kā depozitāru, ka priekšnoteikumi, lai Protokols stātos spēkā, ir izpildīti, ciktāl tas attiecas uz Kopienu. Briselē, 1993. gada 15. februārī Padomes vārdā — priekšsēdētājs M. Jelved [1] OV C 185, 22.7.1992., 14. lpp. [2] OV C 305, 23.11.1992. [3] OV C 287, 4.11.1992., 38. lpp. [4] OV L 321, 23.11.1991., 24. lpp. --------------------------------------------------
Oficiālais Vēstnesis L 361 , 10/12/1992 Lpp. 0045 - 0045

Speciālizdevums somu valodā: Nodaļa 3 Sējums 46 Lpp. 0116

Speciālizdevums zviedru valodā: Nodaļa 3 Sējums 46 Lpp. 0116



Komisijas Lēmums (1992. gada 19. novembris) par Kopienas ievešanas prasību datu bāzi, kura paredzēta Shift projektā (92/563/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1992. gada 13. jūlija Lēmumu 92/438/EEK par veterinārā importa procedūru datorizēšanu (Shift projektu), ar ko groza Direktīvas 90/675/EEK, 91/496/EEK, 92/628/EEK un Lēmumu 90/424/EEK un atceļ Lēmumu 88/192/EEK [1], jo īpaši tā 12. pantu, tā kā, lai izveidotu un efektīvi izmantotu datu bāzi, kas minēta 4. pantā un Lēmuma 92/438/EEK II pielikuma 1) daļā, jānosaka šīs datu bāzes raksturlielumi, saturs un izveides un lietošanas nosacījumi; tā kā Komisijai jāatbild par Kopienas datu bāzes lietotāju sistēmas izstrādi un izstrādē jāņem vērā dalībvalstīs lietotās operētājsistēmas; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants 1. Šajā lēmumā "Kopienas datu bāze" ir to Kopienas ievešanas prasību datu bāze, kas attiecas uz dzīviem dzīvniekiem un dzīvnieku izcelsmes produktiem, kurus ieved no trešām valstīm. 2. Kopienas datu bāzei jābalstās uz relāciju. Lietotājam jāiegūst ātra un viegla piekļuve pārbaudēs vajadzīgajai informācijai. 2. pants Kopienas datu bāzē jāiekļauj informācija, kas minēta Lēmuma 92/438/EEK 4. panta 1. punktā. Turklāt tajā jāiekļauj īpašie importa nosacījumi, kas attiecas uz kādu dalībvalsti vai kādas dalībvalsts daļu un dažiem uzņēmumiem. 3. pants 1. Komisijai jāatbild par Kopienas datu bāzes lietotāju sistēmas izstrādi. 2. Izstrādē, kas minēta 1. punktā, jāiekļauj: - Kopienas datu bāzes uzbūves apraksts, - to tehnisko lietojumfunkciju definīcija un risinājums, kuras vajadzīgas tās lietojumam. 4. pants Šis lēmums ir adresēts dalībvalstīm. Briselē, 1992. gada 19. novembrī Komisijas vārdā — Komisijas loceklis Ray Mac Sharry [1] OV L 243, 25.8.1992., 27. lpp. --------------------------------------------------
Oficiālais Vēstnesis L 047 , 22/02/1992 Lpp. 0026 - 0029

Speciālizdevums somu valodā: Nodaļa 3 Sējums 41 Lpp. 0013

Speciālizdevums zviedru valodā: Nodaļa 3 Sējums 41 Lpp. 0013



Komisijas lēmums (1992. gada 13. februāris), ar ko groza Direktīvas 90/426/EEK B un C pielikumu (92/130/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1990. gada 26. jūnija Direktīvu 90/426/EEK par dzīvnieku veselības prasībām attiecībā uz zirgu dzimtas dzīvnieku pārvadāšanu un importu no trešām valstīm [1], un jo īpaši tās 23. pantu, tā kā, ņemot vērā gūto pieredzi, jāizdara grozījumi Direktīvas 90/426/EEK pielikumā noteikto sertifikātu tekstā, lai varētu iekļaut garantijas attiecībā uz dažām slimībām; tā kā, lai izvairītos no pārpratumiem, minētās direktīvas B un C pielikums ir jāizsaka jaunā redakcijā; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Šā lēmuma pielikums aizstāj Direktīvas 90/426/EEK B un C pielikumu no 1992. gada 1. marta. 2. pants Šis lēmums ir adresēts dalībvalstīm. Briselē, 1992. gada 13. februārī Komisijas vārdā — Komisijas loceklis Ray Mac Sharry [1] OV L 224, 18.8.1990., 42. lpp. -------------------------------------------------- PIELIKUMS " B PIELIKUMS +++++ TIFF +++++ C PIELIKUMS +++++ TIFF +++++ +++++ TIFF +++++ " --------------------------------------------------
Oficiālais Vēstnesis L 006 , 11/01/1992 Lpp. 0035 - 0035

Speciālizdevums somu valodā: Nodaļa 13 Sējums 22 Lpp. 0003

Speciālizdevums zviedru valodā: Nodaļa 13 Sējums 22 Lpp. 0003



Padomes lēmums (1991. gada 19. decembris), ar ko atliek dienu, kad jāstājas spēkā valstu noteikumiem, īstenojot Direktīvu 89/104/EEK, ar ko tuvina dalībvalstu tiesību aktus attiecībā uz preču zīmēm (92/10/EEK) EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, ņemot vērā Padomes Pirmo direktīvu 89/104/EEK (1988. gada 21. decembris), ar ko tuvina dalībvalstu tiesību aktus attiecībā uz preču zīmēm [1] un jo īpaši tās 16. panta 2. punktu, ņemot vērā Komisijas priekšlikumu, tā kā saskaņā ar Direktīvas 89/104/EEK 16. panta 1. punktu dalībvalstīs stājas spēkā normatīvi un administratīvi akti, kas vajadzīgi, lai līdz 1991. gada 28. decembrim izpildītu minētās direktīvas prasības; tā kā saskaņā ar minētās direktīvas 16. panta 2. punktu, Padome ar kvalificētu balsu vairākumu pēc Komisijas priekšlikuma var lemt par attiecīgā panta 1. punktā minētā datuma atlikšanu līdz, vēlākais, 1992. gada 31. decembrim; tā kā šis ārkārtas noteikums tika iekļauts minētajā direktīvā, lai nepieciešamības gadījumā nodrošinātu, ka diena, kurā stājas spēkā valsts noteikumi, kas ievieš direktīvu, pēc iespējas tiek saskaņota ar datumu, no kura ir iespējams reģistrēt Kopienas preču zīmes; tā kā Komisijas priekšlikums par Padomes regulu par Kopienas preču zīmēm [2] vēl nav pieņemts; tā kā ir sagaidāms, ka minētā regula drīz tiks pieņemta; tā kā tādēļ būtu lietderīgi atlikt līdz 1992. gada 31. decembrim Direktīvas 89/104/EEK 16. panta 1. punktā minēto datumu, lai iepriekš minēto mērķi varētu vieglāk sasniegt; tā kā, neskatoties uz termiņa atlikšanu, iekšējā tirgus izveidei izvirzītie mērķi joprojām tiek ievēroti, IR PIEŅĒMUSI ŠO LĒMUMU. 1. pants Direktīvas 89/104/EEK 16. panta 1. punktā minētais datums jāaizstāj ar 1992. gada 31. decembri. 2. pants Šis lēmums ir adresēts dalībvalstīm. Briselē, 1991. gada 19. decembrī Padomes vārdā — priekšsēdētājs P. Dankert [1] OV L 40, 11.2.1989., 1. lpp. [2] OV C 351, 31.12.1981., 1. lpp. un OV C 230, 31.8.1984., 1. lpp. --------------------------------------------------
Oficiālais Vēstnesis L 126 , 22/05/1991 Lpp. 0022 - 0022

Speciālizdevums somu valodā: Nodaļa 3 Sējums 37 Lpp. 0193

Speciālizdevums zviedru valodā: Nodaļa 3 Sējums 37 Lpp. 0193



Komisijas lēmums (1991. gada 2. maijs), ar ko atzīst, ka Austrālija nav Erwinia amylovora (Burr.) Winsl. et al. skarta (91/261/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1976. gada 21. decembra Direktīvu 77/93/EEK par aizsargpasākumiem dalībvalstīs, lai neievestu augiem vai augu produktiem kaitīgus organismus [1], kurā jaunākie grozījumi izdarīti ar Direktīvu 91/27/EEK [2], un jo īpaši tās III pielikuma B daļas 10. pozīcijā, tā kā saskaņā ar Direktīvas 77/93/EEK noteikumiem dažās dalībvalstīs nedrīkst ievest noteiktu ģinšu augus, izņemot augļus un sēklas, kuri cēlušies no 16. aprīļa līdz 31. oktobrim ziemeļu puslodē vai no 1. novembra līdz 15. aprīlim dienvidu puslodē, un to izcelsme ir citās valstīs vai reģionos, kas nav Erwinia amylovora (Burr.) Winsl. et al skarti; tā kā Austrālijas oficiāli sniegtā informācija norāda, ka valstī nav iepriekšminētā kaitīgā organisma un ka tā ilgi uzturējusi stingrus importa ierobežojumus attiecībā uz augiem vai augu produktiem, kuri var ieviest šo kaitīgo organismu; tā kā tādēļ apgalvo, ka nepastāv iepriekšminētā kaitīgā organisma izplatīšanās bīstamība; tā kā šis lēmums neskar jebkādus turpmāk iegūtos datus, kuri var liecināt par iepriekšminētā kaitīgā organisma sastopamību šajā valstī; tā kā Komisija nodrošinās, ka Austrālija katru gadu iesniedz visu pieejamo tehnisko informāciju, kas nepieciešama iepriekšminētā stāvokļa vērtējumam; tā kā šajā direktīvā paredzētie pasākumi ir saskaņā ar Pastāvīgās augu veselības komitejas atzinumu, IR PIEŅĒMUSI ŠO LĒMUMU. 1. pants Ar šo paziņo, ka Austrālija nav Erwinia amylovora (Burr.) Winsl. et al. skarta. 2. pants Šis lēmums ir adresēts dalībvalstīm. Briselē, 1991. gada 2. maijā Komisijas vārdā — Komisijas loceklis Ray Mac Sharry [1] OV L 26, 31.1.1977., 20. lpp. [2] OV L 16, 22.1.1991., 29. lpp. --------------------------------------------------
Oficiālais Vēstnesis L 137 , 02/06/1988 Lpp. 0025 - 0026

Speciālizdevums somu valodā: Nodaļa 11 Sējums 14 Lpp. 0067

Speciālizdevums zviedru valodā: Nodaļa 11 Sējums 14 Lpp. 0067



Padomes lēmums (1988. gada 16. maijs) par Eiropas Konvencijas par kaujamo dzīvnieku aizsardzību noslēgšanu (88/306/EEK) EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, un jo īpaši tā 43. pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], ņemot vērā Ekonomikas un sociālo lietu komitejas atzinumu [3], tā kā Padome ir pieņēmusi Direktīvu 74/577/EEK par dzīvnieku apdullināšanu pirms kaušanas [4], Direktīvu 64/433/EEK par veterinārajām problēmām, kas ietekmē Kopienas iekšējo tirdzniecību ar svaigu gaļu [5], kurā jaunākie grozījumi izdarīti ar Direktīvu 86/587/EEK [6], jo īpaši tās I pielikuma I nodaļas 13. punkta a) apakšpunktu, un Direktīvu 71/118/EEK par veterinārajām problēmām, kas ietekmē tirdzniecību ar svaigu mājputnu gaļu [7], kurā jaunākie grozījumi izdarīti ar Regulu (EEK) Nr. 3768/85 [8], jo īpaši tās I pielikuma IV nodaļas 20. punktu; tā kā Eiropas Konvenciju par kaujamo dzīvnieku aizsardzību, šeit turpmāk "Konvencija", sagatavoja Eiropas Padome, lai aizsargātu kaujamos dzīvniekus, tā kā Konvencijas 20. pants paredz, ka tas jāparaksta Eiropas Padomes dalībvalstīm un Eiropas Ekonomikas kopienai; tā kā Konvencijas noteikumi ir saskaņā ar Direktīvām 74/577/EEK, 64/433/EEK un 71/118/EEK, tā kā konvencija ir piemērojama plašāk; tā kā valsts tiesību akti par kaujamo dzīvnieku aizsardzību ietekmē konkurences nosacījumus un tādejādi arī lauksaimniecības produktu kopīgo tirgu; tā kā Konvencija aptver tādus jautājumus, uz kuriem attiecas kopējā lauksaimniecības politika; tā kā Kopienas līdzdalība šajā Konvencijā ir piemērota, lai sasniegtu Kopienas mērķus, IR NOLĒMUSI. 1. pants Eiropas Konvencija par kaujamo dzīvnieku aizsardzību ir apstiprināta Eiropas Ekonomikas kopienas vārdā. Konvencijas teksts ir pievienots šim lēmumam. 2. pants Padomes priekšsēdētājs nodod glabāšanā apstiprinājuma dokumentu saskaņā ar Konvencijas [9] 20. pantu. Briselē, 1988. gada 16. maijā Padomes vārdā — priekšsēdētājs I. Kiechle [1] OV C 15, 20.1.1988., 3. lpp. [2] OV C 49, 22.2.1988., 146. lpp. [3] OV C 35, 8.2.1988., 8. lpp. [4] OV L 316, 26.11.1974., 10. lpp. [5] OV 121, 29.7.1964., 2012./64. lpp. [6] OV L 339, 2.12.1986., 26. lpp. [7] OV L 55, 8.3.1971., 23. lpp. [8] OV L 362, 31.12.1985., 8. lpp. [9] Konvencijas spēkā stāšanās datumu Padomes Ģenerālsekretariāts publicēs Eiropas Kopienu Oficiālajā Vēstnesī. --------------------------------------------------